# **Vi er Grønne Sammen**

## **Brug Grønne Sammen til at være sammen**

Til september deltager alle børn og unge i kommunen i en fælles emneuge om bæredygtighed og glæde ved naturen. Emneugen kaldes Grønne Sammen og halvdelen af kommunen afvikler det i uge 36 og den anden halvdel i uge 37.

De fælles emneuger er oplagte til at samarbejde med andre institutioner, forældre og lokalsamfundet, da alle har samme fokus. Det kunne fx være et samarbejde om fælles aktiviteter, videndeling eller kommunikation.

## **Hvorfor er det vigtigt?**

Nogle gange kan det virke lidt tungt og være svært at se sig selv ind i den store sammenhæng, men vi kan alle - på hver vores måde - være med til at gøre en forskel.

Når forskellen er synlig i lokalområdet, skærper det en videre opmærksomhed på problemstillingen, og hvis vi fælles kan være med til at skabe et ”grønt” lokalområde, kan vi både klappe os selv på skuldrene for at have medvirket til en af de vigtigste problemstillinger i vores verdensfællesskab og samtidig vide, at det her er noget, vi har gjort i fællesskab for at styrke vores lokalområde.

## **Aftal lokale målsætninger for samarbejdet med andre institutioner, forældre og** **lokalsamfundet**

Det kunne fx være inspireret af nedenstående:

I Grønne Sammen ønsker vi…

* at skabe sammenhæng for alle i lokalområdet i samarbejde med dagpleje, børnehuse og skoler
* at sætte fokus på bæredygtighed både hjemme, i dagpleje, dagtilbud og skole
* at inddrage forældrene og eventuelle andre lokale aktører
* at øge kendskabet til hinanden på tværs af matrikler
* at dele informationer og sprede budskaber koordineret
* at dele viden og kompetencer til gavn for alle, hvilket øger fagligheden omkring vores fælles værdier

Bliv inspireret på [https://klcviborg.dk/værktøj](https://klcviborg.dk/v%C3%A6rkt%C3%B8j) Vælg målgruppe og find inspiration til aktiviteter.

## **Inviter andre til et samarbejde med en mail**

Brug fx teksten på næste side til at skrive en invitation til dine omgivelser.

Kære XXXXX

Til september deltager alle børn og unge i kommunen i en fælles emneuge om bæredygtighed og glæde ved naturen. Emneugen kaldes Grønne Sammen.

Alle børn i dagpleje, børnehuse og skoler vil i emneugen arbejde med forskellige emner, som kan spænde fra affaldssortering, madspild, energiforbrug, mangel på ressourcer, opsamling af affald i nærområdet, genbrug til naturoplevelser og genbrugskunst både globalt, nationalt og helt på lokalt niveau.

Vi håber, DU vil være med.

Ønsket er, at alle i (indsæt sted) samarbejder om at gøre vores lokalområder grønnere – både i løbet af emneugen, men også på sigt. Vi kan alle - på hver vores måde - være med til at gøre en kæmpe forskel. Når forskellen er synlig i lokalområdet, skærper det en videre opmærksomhed på problemstillingen. Hvis vi fælles kan være med til at skabe et ”grønt” lokalområde hos os, kan vi både klappe os selv på skuldrene for at have medvirket til en af de vigtigste problemstillinger i vores verdensfællesskab og samtidig vide, at vi har gjort i FÆLLESSKAB for at styrke vores lokalområde.

Alle børn og unge i Viborg har et særligt fokus på at være ”Grønne Sammen” i uge 36/37. Vi kommer til at arbejde på mange forskellige måder, og vi vil så gerne have resten af lokalområdet med.

Det kan være, at vi kan samarbejde om at noget så simpelt som at samle en tom coladåse op, at donere de gamle bukser til den lokale genbrugsbutik, eller at slukke lyset derhjemme. Det kan også være, at man er en god historiefortæller og kan fortælle børnene om gamle dage, måske er man kunstnerisk anlagt og kan hjælpe med et kursus i upcycling.

Kom endelig med gode idéer og input til vores videre arbejde.

(lokale tovholder - KONTAKTPERSON)